Da, poţi partaja foarte uşor BMW Digital Key şi BMW Digital Key Plus cu alte persoane, autorizându-le astfel să folosească automobilul tău BMW*. Atunci când creezi o cheie principală pe smartphone-ul tău din aplicaţia My BMW, poţi invita până la cinci persoane să utilizeze cheia digitală. Pentru a instala BMW Digital Key, persoanele invitate trebuie să aibă un smartphone compatibil. Nu sunt necesare un ID BMW sau aplicaţia My BMW. După ce persoana invitată acceptă BMW Digital Key, aceasta este complet funcţională imediat. Poţi revoca oricând invitaţiile din Control Display al automobilului sau din aplicaţia My BMW şi poţi şterge persoanele autorizate din smartphone. Dacă realizezi ştergerea acestora din automobil, BMW Digital Key a prietenului este dezactivată imediat. Dacă realizezi ştergerea din smartphone, BMW Digital Key a prietenului rămâne activă până când automobilul este deschis pentru prima oară folosind o altă cheie. Dacă doreşti, poţi restricţiona anumite date despre automobil, de exemplu numărul de cai putere sau viteza maximă pentru utilizatorii BMW Digital Key. Ca titular al cheii principale, poţi transfera foarte uşor cheia digitală pe un nou smartphone, iar prietenii invitaţi vor rămâne asociaţi acestei chei. Dacă unul dintre prieteni îşi schimbă dispozitivul, este necesară o nouă invitaţie a titularului cheii principale. *Partajarea BMW Digital Key cu alte persoane este posibilă în prezent doar folosind un iPhone Apple.